Սուսերամարտի ուսուցիչը (վեպ)

«Սուսերամարտի ուսուցիչը» (), բառացի թարգմանությունը՝ «Սուսերամարտի ուսուցչի գրառումները կամ 18 ամիս Սանկտ Պետերբուրգում»։ Ալեքսանդր Դյումայի առաջին վեպերից մեկն է, որը գրվել է 1840 թվականին։

Ստեղծման պատմություն 
Վեպը առաջին անգամ տպագրվել է 1840 թվականին միաժամանակ Ֆրանսիայում և Բելգիայում։ Հետագայում մի քանի անգամ լույս է տեսել ֆրանսերենով։ Դյուման օգտվել է Գրեզյեի «Գրառումները» վեպից, որն իր անունով գրվել է Ռուսաստան այցելության ժամանակ։ Հեղինակը օգտվել է նաև տարաբնույթ պատմական ակնարկներից. «Մեմուարներ» (1827)` կոմս Սեգյե, «Ակնարկ Պողոս I-ի մահվան մասին» (1825)` Շատոգիրին, «Ալեքսանդր I-ի պատմությունը » (1826)` Ս. Ռաբբե և «Զեկույց հանձնաժողովի հետաքննությունից» (1826)։

Սյուժե 
Վեպում պատմվում է Գրեզյեի Սանկտ Պետերբուրգ այցելության մասին։ Այնտեղ Գրեզյեն սկսել է սուսերամարտի դասեր տալ։ Նրա բոլոր աշակերտները ապագա դեկաբրիստներ են։ Նրանցից մեկը կոմս Աննենկովն է՝ Գրեզյեի հին բարեկամներից մեկի՝ Լուիզայի ամուսինը։ Շուտով խռովություն է բարձրանում, որը ճնշվում է Նիկոլայ I-ի կողմից։ Բոլոր դեկաբրիստները արտաքսվում են Սիբիր, նրանց մեջ է լինում նաև կոմս Աննենկովը։ Հուսահատված Լուիզան որոշում է գնալ ամուսնու հետևից և կիսել նրա հետ բանտի տաժանակրությունը։ Գրեզյեն որոշում է օգնել նրան։

Վեպը Ռուսաստանում 
Ռուսաստանում վեպի հրատարակությունը արգելված է եղել Նիկոլայ I-ի կողմից։ Դա պայմանավորված էր դեկաբրիստների վերելքի հետ։ Իր մեմուարներում (նրան պատմել է իշխանուհի Տրուբեցկայան, կայսրուհու ընկերուհին) Դյուման դա հիշում է.

Ցարական գրաքննությունը հատուկ հետևում էր Դյումայի վեպերին և արգելում էր Ռուսաստանում դրանց տպագրելը։ Սակայն, հակառակ դրան, գիրքը տարածվում էր Ռուսաստանում։ Եվ առաջին անգամ ռուսերենով Ռուսաստանում տպագրվեց 1925 թվականին։

Ծանոթագրություններ

Արտաքին հղում 
 Սուսերամարտի ուսուցիչ վեպը 

1840 վեպեր
Գրական ստեղծագործություններ այբբենական կարգով